text: Aprilvejret koster bilist livet. Akutbil på snurretur 
  27 april 2016 kl. 05.30
  Pludselige haglbyger gjorde vejen glat. Det kostede 39-årig bilist livet. Også akutbil snurrede rundt.
  Det omskiftelige aprilvejr kostede i går en 39-årig trafikant livet. Han blev overrasket af haglbyger, da han kørte på den gamle landevej mellem Vejle og Fredericia ved Skærup Skov. Pludselig var vjen glat, hans køretøj kom i skred hvorved han ramte frontalt ind i en modkørende bil. Det kostede ham livet.
  Vagtchef hos Sydøstjyllands Politi,  Jesper Duus oplyser, at det drejer sig om en 39-årig mand fra et af de øvrige nordiske lande.  Vagtchefen ønsker ikke at oplyse yderligere, da de pårørende endnu ikke er underrettet.
  Se mere på Local Eyes: 
  Lidt senere, kl. 18.50, var det en akutbil med en læge ombord, der blev taget af glatføret. Chaufføren mistede herredømmet på motorvejen omkring Skærup, hvorefter den snurrede rundt om sig selv. Alle i bilen slap uskadt.
  